open-index/open-wikipedia-markdown huggingface dataset:
Markus Rautio

**Eino Markus Rautio** (tunnettu nimellä **Markus-setä**, 17. toukokuuta 1891 Helsinki – 14. helmikuuta 1973 Helsinki) oli Yleisradion toimittaja ja kuuluttaja sekä myöhemmin kuunnelma- ja selostusosaston päällikkö ja pääohjaaja. Parhaiten hänet muistetaan radion *Lastentunti*-lastenohjelmistaan, joita lähetettiin vuosina 1926–1956 sekä suomeksi että ruotsiksi.

## Ura
Rautio aloitti uransa radiossa kuuluttajana joulukuun alussa 1926. Aikaisemmin hän oli toiminut Kansallisteatterin, Kansan näyttämön sekä Tampereen Työväen Teatterin näyttelijänä ja vuonna 1924 kävi opiskelemassa elokuvan tekemistä Hollywoodissa. Palattuaan hän työskenteli jonkin aikaa Suomi-Filmin palveluksessa.

Yleisradioon Rautio palkattiin vuonna 1926. Kuuluttajan töiden ohella Raution tehtäviin kuului hankkia ohjelmistoon kuunnelmat ja lausuntanumerot. *[[Suomisen perhe]]* perustuu ideaan, jonka hän sai ruotsalaisesta kuunnelmasarjasta *Familjen Björk*.

*Lastentunti*-ohjelma loppui aina siihen, että Markus-setä kehotti lapsia syömään kaurapuuroa (”Muistakaa, lapset, syödä aamupuuronne!”). Vuonna 1927 Markus-setä kertoi lastentunnilla, että Joulupukki asuu Lapissa Korvatunturilla. Korvatunturilla on kolme huippua, joista muodostuvat myös tunturin korvat, joilla joulupukki ”kuulee” lasten lahjatoivomukset ja kiukunpuuskat.

Vuonna 1931 Rautio toteutti Yleisradion ensimmäisen kansainvälisen radioselostuksen ulkomailta neljän tunnin suorana lähetyksenä Tallinnasta.

Markus Rautio sai Suomen Kulttuurirahaston tunnustuspalkinnon vuonna 1958 ja teatterineuvoksen arvonimen vuonna 1967.

Markus Raution vanhemmat olivat näyttelijät Katri (o.s. Bengtson) ja Alex Rautio.

Anekdoottina kerrotaan, että Markus-setä olisi joskus vähän lähetysajan jälkeen mikrofonin vahingossa jäätyä päälle sanonut radioon: "Nyt Markus-setä lähtee paskalle." Varhaisissa lähteissä, joissa tuo kerrotaan ohjelmassa sanotuksi, mainitaan sen sanoneena henkilönä yleensä kuitenkin Alexis af Enehjelm. Asiasta ei vallitse yksimielisyyttä eikä sen perusteellinen selvittäminen välttämättä ole enää mahdollista. Tallennetta sanonnasta ei ole.

## Teoksia

* 
* 

## Lähteet

## Kirjallisuutta
* Oinonen, Paavo: *Markus-setä: Suomen ensimmäinen radiopersoona*. Yleisradio, 2015. 

## Aiheesta muualla

* 
* Suomen "tunnetuin ääni": Yleisradion ensimmäinen kuuluttaja, taiteilija Markus Rautio kertoo. *Seura* 20.2.1935, nro 8, s. 6. (Kansalliskirjaston digitaaliset aineistot.)
* Kummallista kirjeenvaihtoa. *Seura* 17.8.1938, nro 33, s. 9. (Kansalliskirjaston digitaaliset aineistot.)
Tiedostamaton

**Tiedostamaton** (tai **tiedostumaton** tai **alitajuinen**) on käsite, joka yksinkertaisesti ja väljästi ajateltuna näyttäisi suoraviivaisesti selittävän mielen piirteitä, joista emme ole suoraan tietoisia tai joita emme suoraan havaitse. Syvempi tutkiminen paljastaa kuitenkin, että asia on erittäin monimutkainen tietoisuuden kehittymisen eli emergenssin osalta.

Tiedostamattomasta ei ole yksimielisyyttä. Esimerkiksi behavioristit katsovat, että tulisi löytää vain erilaisia tapoja, joita ärsyke–vaste-parit tuottavat sen sijasta, että spekuloitaisiin tiedostumattomilla ja tietoisilla mielentiloilla. Vielä nykyäänkin psykologiassa vallitsee perustavanlaatuinen erimielisyys siitä, minkälainen tiedostumaton mieli voisi olla tai onko sellaista ylipäätään olemassa. Akateemisen psykologian ulkopuolella (ns. pop-psykologian piirissä) tiedostumattomalla mielellä ajatellaan olevan useita ominaisuuksia aina animalistisesta ja infantiilista (lapsenomaisesta) superälykkääseen ja mystiseen.

Mieli voidaan jakaa tietoiseen ja tiedostamattomaan niin että tietoinen mieli ohjaa keskittyvää toimintaa ja tiedostumaton mieli on taustalla pyöriviä automaattisia prosesseja. Esimerkiksi Mihály Csíkszentmihályi kuvaa flow-teoriassaan syvällistä oppimista nelivaiheiseksi prosessiksi. Olemme ensin tiedostamattomasti epäpäteviä, sitten tiedostamme epäpätevyytemme, oppiessamme asian tulemme tiedostavasti päteväksi, kunnes toistuvien onnistumisten kautta tulemme tiedostamattomasti päteviksi. 

Esimerkkinä voi käyttää vaikkapa auton ajamista. Taitava kuljettaja ajaa kuin transsissa, usein tiedostamatta ajavansa. Ajon päätyttyä tietoinen mieli voi havahtua huomaamaan kuljettajan saavuttaneen määränpäähänsä. Juuri ajamista opetteleva henkilö taas on tuskallisen tietoinen ajamisen jokaisesta motorisesta alitehtävästä.

Myös useiden biologisten prosessien, kuten hengityksen, tasapainon säilyttämisen ja ruoansulatuksen, voidaan katsoa toimivan alitajunnan ohjaamana. Alitajunnan rooli on kiistanalainen, sillä mm. biologia kutsuu näitä toimintoja autonomisen hermoston toiminnoiksi.

## Katso myös
* Alitajunta
* Tietoisuus
* Hypnoosi
* Transsi

## Lähteet
* 
*
Bocce

**Bocce** on pallonheittopeli, jolla on sukulaisia aina antiikin Rooman ajoilta asti. Sen sukulaisia ovat ranskassa suosittu petankki, brittiläinen bowls ja vammaisurheilussa suosittu boccia.

Boccea pelaa kaksi joukkuetta. Kenttänä on laudoin eristetty maapohjainen pelialue, noin 20&ndash;30 metriä pitkä sekä noin 2,5&ndash;4 metriä leveä. Kentän toinen pää on pelaajien heittopää, ja toisessa päässä on maalialue. Maalialueelle heittää aloittava joukkue ensin pienen pallon ja sen jälkeen ison pallon. Asetusvuoro siirtyy toiselle joukkueelle, elleivät aloittajat saa palloa lainkaan maalialueelle. Bocce-pelissä pallot ovat messinkiä.

Heittovuorossa on se joukkue, jonka lähin pallo on kauempana maalipallosta. Se joukkue, jonka pallot ovat lopuksi lähempänä, saa niin monta pistettä kuin palloja on vastapuolen lähintä palloa lähempänä. Pelistä tunnetaan eri variaatioita.

## Lähteet
* Bocce Ball
Batman – Lepakkomies (televisiosarja)

**Batman – Lepakkomies** (engl. *Batman*) on yhdysvaltalainen camp-huumorin sävyttämä komediasarja, jota esitti alun perin ABC. Sen keskeiset näyttelijät olivat Adam West (Batman) ja Burt Ward (Robin). Ohjelman jaksoja tehtiin yhteensä 120. Ensimmäinen jakso esitettiin 12. tammikuuta 1966 ja viimeinen 14. maaliskuuta 1968. 

Juuri Batman-televisiosarjaan monet ensimmäisenä yhdistävät Batmanin, vaikka televisiosarja oli kenties kaikkia muita Batmanin esiintymisiä etäämpänä alkuperäisestä sarjakuvasta. Tosin jotkin ohjelman jaksot perustuivat suoraan sarjakuvien juoneen. Samalla myös uusia rikollisia keksittiin varta vasten televisiosarjaa ajatellen. Vakioroistoina sarjassa vuorottelivat Kissanainen, Pingviini, Jokeri ja Arvuuttaja, mutta lukuisia muitakin roistoja nähtiin.

Televisiosarja oli aikanaan huippusuosittu; se oli Peyton Placen ohella ainoa 1960-luvun ohjelma Amerikassa, jota esitettiin kaksi kertaa viikossa. Sarjasta esitettiin noin 40 jaksoa myös Suomessa Mainos-TV:n ohjelmistossa syyskuusta 1966 elokuuhun 1967, kunnes television uusi ohjelmaneuvosto kielsi sen liian väkivaltaisena. Sen jälkeen sitä on näytetty Kolmoskanavalla 1980-luvun lopussa, MTV3-kanavalla vuosien 1998 ja 1999 kesällä, Yle Teema kanava esitti sarjan 1. kauden kesällä 2015 sekä Yle Teema & Fem kanava esitti keväällä 2017. Televisiosarja oli rakennettu moniulotteiseksi: lapsille se näyttäytyy jännittävänä rikostarinana, aikuisille taas miltei itseironisena parodiana. Tämä ratkaisu vapautti sarjan käsikirjoittajat paineista tuottaa uskottavia dialogeja tai juonenkäänteitä.

Sarjasta muistetaan monia yksityiskohtia, kuten Batmanin musta, kaksipaikkainen custom-rakennettu *Lepakkoauto* (Batmobile), joka oli varustettu lukuisilla erikoisominaisuuksilla, sekä laboratoriolla ja omalla ydinreaktorilla varustettu *Lepakkoluola* (Batcave), mihin päästiin laskeutumalla *Lepakkotankoja* (Batpoles) pitkin Waynen kartanosta. Sarjan surf-henkisen tunnussävelen sävelsi Neal Hefti.

Ohjelman jaksot rakennettiin jo 1930-luvun yhdysvaltalaisista sarjaelokuvista periytyneellä cliffhanger-tyylillä, jossa joka toisen jakson lopussa Batman ja Robin jäivät jonkun rikollisen ansaan, ja seuraavassa jaksossa he selvisivät ansasta, ja saivat rikollisen lopulta kiinni. Usein ohjelman lopussa kertojanääni ilmoittaa: ”Jatkuu ensi viikolla. Sama lepakkoaika, sama lepakkokanava.”

Suomessa Scandia - levymerkki julkaisi 1967 singlen *Batman ja suuri kultalevyryöstö*,  jolla oli kahteen osaan jaettu pieni kuunnelma, jonka dialogi ja tehosteäänet mukailevat televisiosarjaa. Singlestä tehtiin uusintajulkaisu 1980-luvulla.

## Sarjan hahmoja

## Jaksot
### 1. tuotantokausi

### 2. tuotantokausi

### 3. tuotantokausi

## Lähteet

## Kirjallisuutta
*Mörttinen, Valtteri: ”Lepakkomiehen eskapistinen elämänvaihe”. *Filmihullu* 3/2016.

## Aiheesta muualla

*Yle Areena - Batman
Passepied

**Passepied** on (ransk. *passer* ”ohittaa” ja *pied* ”jalka”) ranskalainen, barokinaikainen kolmijakoinen tanssi. Passepied muistuttaa menuettia, mutta on nopeampi ja sen tahtilaji oli 3/8, 3/4 tai 6/8. 

Vuonna 1890 sävelletyn Claude Debussyn kuuluisan pianoteoksen *Suite Bergamasquen* viimeinen osa on passepied.
Matt LeBlanc

**Matthew Steven ”Matt” LeBlanc** (s. 25. heinäkuuta 1967 Massachusetts, Yhdysvallat) on yhdysvaltalainen näyttelijä, tuottaja ja televisiojuontaja. Hän on näytellyt Joey Tribbianin roolin televisiosarjoissa *[[Frendit]]* (1994–2004) ja *[[Joey]]* (2004–2006). Keväästä 2016 alkaen LeBlanc oli auto-ohjelma *[[Top Gear]]in* toinen juontaja.

## Ura
LeBlanc aloitti televisiouransa vuonna 1987 esiintyen ketsuppimainoksessa. Vuonna 1988 hän pääsi yhdeksi kaudeksi yhdysvaltalaiseen *[[TV 101]]* -draamasarjaan. Tuon jälkeen LeBlanc liittyi *[[Pulmuset (televisiosarja)|Pulmusten]]* spin-off-sarjaan *[[Top of the Heap]]*. Vuosina 1994–2004 LeBlanc esitti Joey Tribbiania yhdysvaltalaisessa *Frendit*-televisiosarjassa, jonka päättymisen jälkeen hänen esittämä roolihahmo sai oman spin-off-sarjansa *[[Joey]]*. Se ei kuitenkaan kerännyt toivottuja katsojamääriä, joten sen tekeminen lopetettiin kahden tuotantokauden jälkeen.

LeBlanc on esiintynyt elokuvissa *[[Charlien enkelit (elokuva)|Charlien enkelit]]* ja *[[Charlien enkelit: Kurvit suoriksi]]*. Vuonna 2011 hän teki paluun televisioon komediasarjassa *[[Amerikan frendi]]*, jossa hän esittää satiirista versiota omasta itsestään.

LeBlanc on esiintynyt myös Alanis Morissetten musiikkivideolla *Walk Away* ja Jon Bon Jovin musiikkivideoilla *Miracle* ja *Say It Isn't So*.

## Yksityiselämä
LeBlanc oli vuosina 2003–2006 naimisissa Melissa McKnightin kanssa. Heillä on vuonna 2004 syntynyt tytär, ja McKnightilla on kaksi lasta aiemmasta liitosta. LeBlanc seurusteli 2006–2014 *Joeyn* näyttelijäkollegansa Andrea Andersin kanssa.

## Filmografia

## Lähteet

## Aiheesta muualla
* 
*
Lasten Päivän Säätiö

**Lasten Päivän Säätiö** () on suomalainen säätiö, joka on perustettu 31. toukokuuta 1957. Se ylläpitää ja kehittää omistamaansa Linnanmäen huvipuistoa ja kerää varoja suomalaiselle lastensuojelutyölle. Lasten Päivän Säätiö oli alun perin myös vuonna 1986 perustetun Tykkimäen huvipuiston omistajana ja myöhemmin puiston omistavan yhtiön osakkaana, kunnes luopui osuudestaan 2005. Säätiö omisti myös vuosina 2002–2016 puolet Linnanmäellä sijaitsevasta Sea Lifesta, jonka jälkeen säätiö myi omistuksensa toiselle omistajalle Merlin Entertainmentsille.

Säätiön oma pääoma oli vuonna 2010 noin 34 miljoonaa euroa. Säätiön vuotuinen liikevaihto on noin 25 miljoonaa euroa, josta on investoitu kaksikymmentä prosenttia ja jaettu noin kymmenen prosenttia perustajajärjestöille. Säätiön vuoden 2022 tuloksesta lahjoitettiin lastensuojelutyöhön 4 miljoonaa euroa. Kaiken kaikkiaan säätiö on lahjoittanut sen historian aikana lastensuojelutyölle nykyrahaksi laskettuna yhteensä yli 120 miljoonaa euroa. Säätiön ja samalla Linnanmäen toimitusjohtaja on 1. marraskuuta 2024 alkaen Satu Järvelä.

## Lasten Päivä
Lasten Päivä on osa lasten hyvinvoinnin edistämiseksi tehtävää työtä, jolla halutaan mahdollistaa kaikille lapsille oikeus hauskaan päivään Linnanmäellä.

Lasten Päivän juuret ulottuvat yli Linnanmäen historian, 1900-luvun alkuun, jolloin järjestettiin Lasten Päivä -tapahtumia eri puolella Suomea. Niiden pääasiallisena tarkoituksena oli kerätä varoja lastensuojelutyöhön. Tapahtumissa järjestettiin monipuolista ja hauskaa ohjelmaa sekä lasten että aikuisten iloksi. Lasten Päivä -tapahtumien vakiinnuttua jokavuotisiksi syntyi Linnanmäen huvipuisto.

Linnanmäen 60-vuotisjuhlavuonna 2010 Lasten Päivä herätettiin uudestaan henkiin. Uuden Lasten Päivän taustalla on ajatus jokaisen lapsen oikeudesta hyvään elämään vuoden jokaisena päivänä. Kaikille lapsille ei käynti Linnanmäellä kuitenkaan ole itsestäänselvyys, ja nyt tämä mahdollisuus haluttiin heille tarjota.

## Säätiön perustajajärjestöt
* Barnavårdsföreningen i Finland
* Ensi- ja turvakotien liitto ry
* Lastensuojelun Keskusliitto 
* Mannerheimin Lastensuojeluliitto ry 
* Parasta Lapsille ry 
* Pelastakaa Lapset ry

## Säätiön toimitusjohtajat
*Einari Haltiavuori (31.5.–30.11.1957)
*Veli Virtanen (1.5.–10.10.1958)
*Bo Ekelund (11.10.1958–14.4.1987)
*Erkki Kaski (15.4.1987–31.12.1990)
*Kalle Justander (1.1.1991–31.10.2001)
*Risto Räikkönen (1.11.2001–31.8.2014)
*Pia Adlivankin (1.9.2014–14.6.2024)
*Satu Järvelä (1.11.2024–)

Lähteet:

## Lähteet
Verkkohuutokauppa

**Verkkohuutokauppa** (nettihuutokauppa) on kaupankäyntitapa, jossa osallistujat tekevät tarjouksia tuotteista ja palveluista Internetin välityksellä. Verkkohuutokauppa ei myy omia tuotteitaan vaan tarjoaa käyttäjille avoimen kauppapaikan, johon voi laittaa omistamiaan tuotteita myytäväksi. Verkkohuutokauppa hoitaa tiedon välittämisen käyttäjien välillä ja huutokaupan organisoinnin, toimituksesta ja maksutavasta sopiminen jää huutokaupan osapuolille.

Vaikka kaikkien verkkohuutokauppojen toimintaperiaate on samanlainen, ansaintalogiikat vaihtelevat huomattavasti. Esimerkiksi maailman suurin verkkohuutokauppa eBay veloittaa huutokauppakohteiden myytäväksi laittamisesta. Lisäksi kaupaksi menneen tuotteen loppuhinnasta veloitetaan tietty prosentuaalinen osuus. Verkkokaupan tulot voivat muodostua myös siitä, että ostaja maksaa palkkion onnistuneesta kaupasta. Useimmissa verkkohuutokaupoissa tuotteiden ostaminen ja myyminen on ilmaista. Niiden ansaintalogiikka perustuu tuotteiden huomioarvoa kasvattavien lisäpalveluiden myymiseen tai mainostilan myymiseen huutokauppasivustolta. 

## Suomalaisia verkkohuutokauppoja
* Huuto.net
* Huutokaupat.com
* Parashuuto.fi
* AutoVex.fi
* Huutomylly.fi
* kiertonet.fi

## Aiheesta muualla
* Kuluttajavinkki: Verkkokirpputoreilla ja -huutokaupoissa kuluttajansuoja ei ole itsestäänselvyys (30.4.2019) (kkv.fi)
* Huutokaupat.com sai 100 000 euron uhkasakon (15.1.2021) (ehandel.fi)
Luettelo intialaisista soittimista

Intialaisia soittimia

## B

*bansuri (bansoori)

## C

*chikara

## D

*dilruba 
*dholak 
*dotara 

## E

*ektara 
*esradž (esraj)

## G

*ghatam 
*gottuvadjam (gottuvadyam)

## H

*harmoni

## J

*džaltarang (jaltarang)

## M

*mridangam

## P

*pakhavadž (pakhawaj) 
* pulangoil

## S

*saarangii (sarangi)
*sarasvati vina (saraswati veena) 
*sarod 
*shehnai
*sitar  
*surbahar  
*sursringar 
*svarmandal (swarmandal)

## T

* tabla
* tambura

## V
* vina
Laus

**Laus** voi viitata seuraaviin:

* Laos, lat. Laus, antiikin aikainen kaupunki Magna Graeciassa eli Suur-Kreikassa, nykyisessä Italiassa
* laus, porojen ja hirvien emuu (myyttinen kantavanhempi)
The Mustangs

**The Mustangs** on vuonna 1981 perustettu suomalainen yhtye, joka soittaa rautalankamusiikkia. Yhtye on toiminut muun muassa Reijo Taipaleen ja Esa Pakarisen taustayhtyeenä. Yhtyeen soolokitaristina toimi Matti Luhtala.

1980-luvulla The Mustangs edusti rautalangan uutta tulemista yhdessä muun muassa Agentsin, Laika & The Cosmonautsin ja The Quietsin rinnalla.

## Albumit
* The Mustangs (1983)
* Must Twang! (1986)
* Blue Sunset (1987)
* Twistside Story (1988)
* Perestroika (1991)
* Going Doing! (1992)
* Showcase (1999)
* Found And Revisited (2000)
* The Mustangs Live In Japan (2001)
* The Mustangs In Amsterdam (2001)
* The Mustang In 80´s (2001)
* Turning The Tide (2003)

## Lähteet

## Aiheesta muualla
*Yhtyeen kotisivut
Tapiotar

**Tapiotar** suomalaisissa saduissa ja tarinoissa metsän haltija ja kuningatar. Tapiotar on myös myyttinen lintujen kantaäiti eli Emuu. Tapiotar ei välttämättä ole metsän kuningas Tapion vaimo, vaan Tapion naispuolinen vastine, metsän väen johtaja. Tapion vaimoksi mainitaan esimerkiksi Mielikki. Eräässä sadussa naimaton Tapiotar houkuttelee nuorukaisen puolisokseen ja uhkaa tappaa tämän, jos tämä yrittää pakoon. Tapiotar tekee nuorukaisen kanssa lapsen.

## Lähteet
* Eero Salmelainen: *Suomen Kansan Satuja ja Tarinoita* (1845-1866)
Lemmes

**Lemmes** on suomalainen taruolento. Lemmes on metsän kuningas tai fauni, joka istuttaa leppiä ja on niiden suojelija. Lemmes on leppien Emuu. Lemmes on mahdollisesti sukua Lempo-nimiselle olennolle.

:*Leppä on Lemmexen tekemä
:*Kanelian kaswattama
:*puu puhdas Jumalan luoma

== Katso myös ==
*[[Lemmas]]

== Lähteet ==
* Ganander, Kristfrid (toim. [[Juha Pentikäinen]]): *Mythologia Fennica''. Salakirjat, 2016. 

### Viitteet
Hongatar

**Hongatar**, **Hongotar**, **Hongas** tai **Höngäs** on muinaissuomalaisen käsityksen mukaan karhusuvun emuu. Häntä kutsutaan myös rinnakkaisnimillä **Tapiotar** tai **Tapiatar**. 

Kalevalan mukaan karhun maalliset vanhemmat ovat Hongatar ja Ilmarinen. Kalevalan mukaan hän on honkapuun jumalatar. 1700-luvun niin sanotussa Viitasaaren tekstissä hän on Tapiolan eli Mehtolan emäntä. Vienankarjalaisissa karjanhoitorunoissa hänet on kuvattu karhun äitinä, imettäjänä ja kasvattajana. Niissä hänen puolisonsa on Hongonen, karhun isä. Vienan Karjalan runoissa Hongatar asui synkässä erämaassa Romentolassa eli Tapiolassa, pimeässä Pohjolassa. Luonteeltaan häntä kuvataan juroksi, kylmäksi ja tarkaksi. Hänen kuitenkin sanotaan olevan hyvä vaimo, joka myös pitää tiukkaa kuria karhuille, etteivät ne söisi karjaa.

## Lähteet
Runoi

**Runoi** eli **runo** merkitsi ilmeisesti entisajan suomalaisille ja karjalaisille tietäjää tai šamaania, jonka loitsut ja kertomukset ovat runomuotoisia ja yleensä laulettuja. Runoja on kutsuttu myös tietäjiksi, laulajiksi ja loitsijoiksi. Tällaisia runonlaulun hallitsevia tietäjiä voidaan kutsua myös runonlaulajiksi.
 
Nykyisin sana *runo* viittaa yksinomaan runouden taiteenalan tuotoksiin. Nykyistä merkitystä arvellaan keinotekoisesti luoduksi, jopa vahingon seuraukseksi. Runoille ei liene ollut tätä ennen suomenkielistä yleisnimeä. Suomalaiset ovat ennen kutsuneet yleensä laulettuja kansanrunojaan muun muassa nimityksillä *[[virsi]]*, *[[laulu]]*, *[[sana]]t*, *luku* ja *sanelu*.  Kertovaa runoutta on nimitetty myös tarinoiksi, kertomuksiksi, saduiksi ja taruiksi. *Riimi*-sana kuvaa runon alku- ja loppusointuisuutta, mutta sekään sana ei ole kovin vanha. Taikuuteen käytettyjä runoja on kutsuttu loitsuiksi, ja loitsun ”taikasanat” olivat *[[luotteet]]*. Lastenrunot, tai vähemmän vakavamieliset runot olivat *loruja*. Oppineiden antama merkitys omaksuttiin lopulta myös kansanrunoutta kertoneiden pariin.

Sana *runo* tulee germaanisista kielistä, joissa sen vastineet ovat tarkoittaneet muun muassa riimukirjoitusta, oppineisuutta ja salaisuutta. Sana on voinut lainautua itämerensuomalaisiin kieliin ehkä jo kantagermaanista.

Nykyisin englannin kielessä käytetään suomalaisista kansanrunoista sanaa *rune*, joka merkitsee myös riimukirjainta.
## Lähteet
* Martti Haavio: *[[Suomalainen mytologia (Haavio)|Suomalainen mytologia]]* (1967)
Aubrey de Grey

**Aubrey de Grey** (s. 1963) on biogerontologi Cambridgen yliopistossa, Englannissa. Hän on tullut tunnetuksi terveellisen elinkaaren radikaalin pidennyksen puolestapuhujana, tavoitteenaan kehittää hoitokeino ihmisen ikääntymiselle teknologian avulla. Ennen työtään biologina de Grey toimi tietojenkäsittelytieteen ja bioinformatiikan parissa. De Greyn mukaan tehokkaan anti-ikääntymiskeinon kehittämiseen tarvittava perustietämys on nykyään jo suurimmilta osin olemassa. De Greyn nykyinen työ keskittyy yksityiskohtaisten vähäisen seneskenssin teknisten strategioiden (SENS, *Strategies for Engineered Negligible Senescence*) suunnitteluun. Strategioiden tarkoituksena on estää ikääntymiseen liittyvä fyysinen ja kognitiivinen rappeutuminen. De Grey on myös Methuselah Mouse Prizen perustajajäsen ja johtava tiedemies.

## Katso myös
* Biologinen kuolemattomuus

## Aiheesta muualla
* SENS
* Methuselah Mouse Prize
Svenska Dagbladet

**Svenska Dagbladet**, josta käytetään myös lyhenteitä **SvD** ja ”Svenskan”, on päivittäin julkaistava ruotsalainen sanomalehti. 

*Svenska Dagbladet* kuuluu nykyään norjalaiseen Schibsted-mediakonserniin, joka on ollut lehden enemmistöomistaja vuodesta 1998. Lehti on perustettu vuonna 1884 ja sen ensimmäinen numero ilmestyi 18. joulukuuta samana vuonna. Vuodesta 1910 vuoteen 1977 *Svenska Dagbladet* oli oikeistopuolueen (vuodesta 1969 maltillinen kokoomus) äänenkannattaja, minkä jälkeen se on toiminut puolueista riippumattomana. Lehden linja on kuitenkin edelleen säilynyt lähellä maltillista kokoomusta. 

*Svenska Dagbladetin* ensimmäisenä päätoimittajana toimi vuoteen 1888 Axel Jäderin. Elokuusta 2013 lähtien päätoimittajana on toiminut Fredric Karén. Vuosina 2002–2013 päätoimittajana toimi lehden ensimmäinen naispuolinen päätoimittaja Lena K. Samuelsson.

*Svenska Dagbladet* on levikiltään (193&nbsp;500 helmikuussa 2007) Ruotsin kolmanneksi suurin päivälehti ''Dagens Nyheterin'' ja ''Göteborgs-Postenin'' jälkeen.

Lehti jakaa vuosittain Svenska Dagbladetin kirjallisuuspalkinnon, Svenska Dagbladetin kultamitalin, joka annetaan vuoden aikana ansioituneelle ruotsalaisurheilijalle, sekä Svenska Dagbladetin teatteripalkinnon.

## Lehden toimituksen sijainti Tukholmassa
* Kungsgatan/Vasagatan (1884–1887)
* Karduansmakargatan (1887–1897)
* Klara Södra kyrkogata 6 (1897–1962)
* Rålambsvägen 7 (1962–1995)
* Gjörwellsgatan 28 (1995–2003)
* Mäster Samuelsgatan 56 (2003–)

## Lähteet

## Aiheesta muualla

* Svenska Dagbladetin verkkosivut.
Ćelije

**Ćelije** (myös Ćelija) on kylä itäisessä Kroatiassa länteen päin Trpinjasta ja etelään Osijekin lentoasemalta. Kylässä oli vuonna 2011 121 asukasta. Kansallismieliset serbit tekivät ensimmäisen etnisen puhdistuksensa juuri Ćelijessä Kroatian sodassa ensin tulittamalla kylää, sitten siirtämällä jäljelle jääneet kyläläiset pois kuorma-autoilla. Jonkin verran kyläläisiä surmattiin.

## Lähteet

## Aiheesta muualla
* Celije, Croatia Page
Methuselah Mouse Prize

**Methuselah Mouse Prize** (MPrize) on palkinto, joka perustettiin vuonna 2003 edistämään ikääntymistutkimusta palkitsemalla tutkijoita, jotka onnistuvat lisäämään hiirten elinikää. MPrizen toivotaan kannustavan ikääntymistutkimusta samassa hengessä kuin Ansari X-Prize kannusti yksityisiä avaruuslentoja. Palkintoja hallinnoi Methuselah-säätiö, jonka päätutkijana toimii biogerontologi Aubrey de Grey.

Palkintoja on kahta lajia: pitkäikäisyyspalkinto (*longevity prize*), joka jaetaan maailman pisimpään elossa pysyneestä hiirestä, ja nuorennuspalkinto (*rejuvenation prize*), joka jaetaan tehokkaimmasta nuorennuskeinosta vanhoille hiirille. Ensimmäinen nuorennuspalkinto jaettiin joulukuussa 2004 tohtori Stephen Spindlerille, joka onnistui nuorentamaan keski-ikäisiä hiiriä kalorirajoitteisella ruokavaliolla.

## Aiheesta muualla
* Methuselah Mouse Prize
Simo Parpola

**Simo Kaarlo Antero Parpola** (4. heinäkuuta 1943 Helsinki) on suomalainen kielitieteilijä, Helsingin yliopiston emeritusprofessori ja maailman tunnetuimpia assyriologeja. Hänen johtamansa tutkijaryhmä julkaisi Assyrian säilyneet nuolenpääarkistot 17 niteenä.

Parpola väitteli tohtoriksi assyrologiasta vuonna 1971 Helsingin yliopistossa. Professoriliitto valitsi Parpolan vuoden professoriksi vuonna 1991. Vuonna 2007 hän oli mukana perustamassa Suomi–Assyria-yhdistystä, jonka ensimmäisenä puheenjohtajana hän myös toimi.

Simo Parpolan veli Asko Parpola on indologi ja myös Helsingin yliopiston professori.

Hän on ollut Academia Europæan jäsen vuodesta 2001.

Vuonna 2016 ilmestyneessä kirjassaan *Etymological Dictionary of the Sumerian language* Parpola esittää, että sumerin kieli kuuluisi uralilaisiin kieliin ja olisi siten myös suomen sukulaiskieli.

## Lähteet
Luotteet

**Luotteet** ovat suomalaisen kalevalamittaisen loitsun taikavoimaiset sanat. Luotteita on mahdollisesti tarvittu vain voimakkaampiin loitsuihin, jolloin ne ovat tarkoittaneet erityisen pyhiä sanoja. Eri loitsuilla on ollut eri luotteet, jotka on täytynyt hallita osatakseen loitsun. 

Sanaan luotteet sisältynee *luottaa*-verbi, joka on ilmeisesti tarkoittanut sitä, että sanat on luotettu eli luovutettu tai uskottu vain tietäjältä lähisukulaiselle tai oppilaalle tai vainajalta tai henkiolennolta tietäjälle. Tarinoissa puuttuvia luotteita on täytynyt hakea muun muassa Manalasta, Pohjolan emännältä tai haudatulta jättiläiseltä nimeltään Antero Vipunen. 

Taidokkaimmat loitsijat ovat laulaneet luotteita lovia myöten:

Tällä tarkoitetaan ehkä, että laulaa jopa lovien eli maanalaisten vainajaloiden kätkemät luotteet.

## Lähteet
Nick Bostrom

**Nick Bostrom** (alun perin Boström) (s. 10 maaliskuuta 1973) on Oxfordin yliopistossa toimiva ruotsalainen filosofi, joka tunnetaan työstään antrooppisen periaatteen parissa. Vuonna 1998 Bostrom perusti *World Transhumanist Associationin* David Pearcen kanssa ja vuonna 2004 hän oli mukana perustamassa *Institute for Ethics and Emerging Technologiesia* James Hughesin kanssa. Hänet on myös vuonna 2005 nimitetty Oxford Future of Humanity Instituten johtajaksi.

## Simulaatio-argumentti

Argumentti esittää, että yhden seuraavista väitteistä täytyy olla tosi: 

# Sivilisaatio tuhoaa todennäköisesti itsensä ennen kuin se saavuttaa korkean teknologisen, posthumaanin, kehitysasteen.
# Korkean teknologisen kehitystason omaava sivilisaatio ei ole kiinnostunut simuloimaan maailman evoluutiohistoriaa (omaansa tai toisten).
# Me elämme melkein varmasti tietokonesimulaatiossa.

Bostrom julkaisi argumentin vuonna 2003 ja se on herättänyt kiinnostusta niin akateemisissa kuin harrastelijapiireissä.

## Lähteet

## Aiheesta muualla
* Nick Bostromin kotisivu 
* anthropic-principle.com 
* World Transhumanist Association  
* Institute for Ethics and Emerging Technologies 
* Oxford Future of Humanity Institute 
* The Simulation Argument
Dosimetri

**Dosimetri** on säteilyannosmittari, jolla mitataan henkilön saamaa ionisoivan säteilyn annosta. Sitä käyttävät säteilyvalvotulla alueella työskentelevät henkilöt, säteilytyöntekijät, muun muassa ydinvoimaloissa ja sairaaloissa. 

Dosimetrejä on kahdenlaisia: elektronisia, joista voidaan heti nähdä säteilyannosmäärät ja passiivisia filmidosimetrejä, joista voidaan myöhemmin mitata käyttäjän saama säteilyannos. Dosimetrien avulla valvotaan henkilökunnan säteilyannosta, joka ei saa ylittää sille säädettyjä raja-arvoja. Elektronisten DIS-dosimetrien (direct ion storage) toimintaperiaate perustuu ionisaationkammioon, josta säteilyn synnyttämät varaukset kerätään puolijohteen avulla.

Elektroninen dosimetri hälyttää, mikäli säteilyn annosnopeus kasvaa liian suureksi. Elektroniseen dosimetriin voidaan myös ohjelmoida säteilyannosraja, jonka tullessa täyteen laite alkaa hälyttää.

Dosimetrin käyttäminen säteilyvalvotuilla alueilla on Suomessa pakollista. Jotta valvotulle alueelle pääsee työskentelemään on käytävä säteilyturvakoulutus, joka on edellytys dosimetrin saamiselle. Suomessa säteilyturvakeskus rekisteröi jokaisen säteilytyöntekijän saaman säteilyannoksen annosrekisteriinsä.

## Katso myös
*Filmidosimetri

## Lähteet

## Aiheesta muualla

* STUK: Säteilyturvallisuusvalvonta
Motetti

**Motetti** (, 'pikkuruno') on erilaisista kuoroteoksista käytetty nimitys. Erilaiset motetit olivat merkittävimpiä polyfonisen musiikin muotoja 1200-luvulta 1700-luvun puoliväliin.  

Motettien säveltämisen gregoriaanisen kirkkomusiikin clausulan muodossa aloittivat säveltäjä Perotinus ja hänen aikalaisensa 1200-luvulla Pariisin Notre Damen katedraalissa. Tästä kehittyi 1300-luvulle tultaessa isorytminen motetti.

Renessanssimotetti on hyvin erilainen kuin aikaisemmat motettimuodot. Se on polyfoninen, neljä-kuusiääninen kuoroteos, jossa ei ole säestystä, ja se on rytmiikaltaan vapaampi kuin 1200-luvun motetit. Flaamilaisen koulukunnan säveltäjät veivät tämän motettimuodon huippuunsa, ja 1400-luvun puolivälissä se levisi koko Eurooppaan. Merkittävimpiä säveltäjiä olivat flaamilaiset Josquin Desprez ja Orlando di Lasso, italialaiset Andrea ja Giovanni Gabrieli sekä Giovanni Pierluigi da Palestrina ja englantilaiset Thomas Tallis ja William Byrd.

Barokkiajalle tultaessa merkittävimmät motetit sävellettiin Saksassa saksankielisiin teksteihin. Johann Sebastian Bach sävelsi ainakin kuusi motettia. Bachin jälkeen termiä motetti on käytetty lähes minkälaisesta hengellisestä, polyfonisesta kuoroteoksesta tahansa, mutta yleensä sillä tarkoitetaan säestyksettömiä latinankielisiä motetteja, joita käytetään katolisen kirkon jumalanpalveluksissa. Klassismin ajan motetteihin kuuluu Wolfgang Amadeus Mozartin *[[Ave verum corpus (motetti)|Ave verum corpus]]*. Kenties tunnetuimmat moteteiksi nimetyt kuoroteokset ovat 1700-luvun jälkeen säveltäneet Johannes Brahms ja Anton Bruckner. Niitä sisältyy myös Felix Mendelssohnin tuotantoon. Ranskaksi motetteja ovat säveltäneet muiden muassa Camille Saint-Saëns ja César Franck.

## Lähteet
Sue Grafton

**Sue Taylor Grafton** (24. huhtikuuta 1940 Louisville, Kentucky – 28. joulukuuta 2017) oli yhdysvaltalainen kirjailija, jonka tunnetuimpia kirjoja olivat ”aakkosdekkarit”. Ne kertovat yksityisetsivä Kinsey Millhonen tutkimuksista ja sijoittuvat kuvitteelliseen Santa Teresan kaupunkiin, joka pohjautuu Graftonin omaan asuinkaupunkiin Santa Barbaraan Kaliforniassa. Päähenkilö Millhone on Graftonin alter ego, hänen mukaansa ”tosin nuorempi ja hoikempi”.

Aakkossarjan ensimmäinen kirja *"A" Is for Alibi* (suom. *A niin kuin alibi*) ilmestyi vuonna 1982. Grafton sai idean aakkosteemaisesta kirjasarjasta lukiessaan Edward Goreyn kuvakirjaa *[[The Gashlycrumb Tinies]]*, jossa yksi kullakin kirjaimella alkava lapsi saa surmansa mitä mielikuvituksellisimmilla tavoilla. Kirjasarja ilmestyi englanniksi Y:hyn ja suomennettuna T:hen asti. Vuonna 2008 kustantaja päätti hiipuneen suosion vuoksi lopettaa ”aakkosdekkarien” julkaisemisen suomeksi.

Grafton käsikirjoitti myös televisioelokuvia.

## Teokset
; Kinsey Millhone -sarja
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* *”U” Is for Undertow* (2009)
* *”V” Is for Vengeance* (2011)
* *”W” Is for Wasted* (2013)
* *”X”* (2015)
* *"Y" is for Yesterday* (2017)

## Lähteet

## Aiheesta muualla
* Sue Graftonin kotisivut
* 
* Sue Grafton DekkariNetissä  Tornion kaupunginkirjasto.
Demokraattinen puolue

**Demokraattinen puolue** tarkoittaa seuraavia erimaalaisia puolueita:

* Albanian demokraattinen puolue, Albania
* Demokraattinen puolue, Botswana
* Demokraattinen puolue, DP, englanniksi *Democratic Party*, eteläafrikkalainen puolue
* Demokraattinen puolue, Etelä-Koreassa 2011–2014 toiminut puolue
* Demokraattinen puolue, vuonna 2014 perustettu eteläkorealainen puolue
* Demokraattinen puolue, Hongkong
* Indonesian demokraattinen puolue, Indonesia
* Kurdistanin demokraattinen puolue (KDP), Irak
* Demokraattinen puolue, Italia
* Japanin demokraattinen puolue, Japani
* Kazakstanin demokraattinen puolue Ak Žol, Kazakstan
* Kosovon demokraattinen puolue, Kosovo
* DISY (Δημοκρατικός Συναγερμός), Kypros
* Demokraattinen puolue (Δημοκρατικό Κόμμα), Kypros
* Demokraattinen puolue, Luxemburg
* Demokraattinen puolue, Mongolia
* Päiväntasaajan Guinean demokraattinen puolue, Päiväntasaajan Guinea
* Serbian demokraattinen puolue, Serbia
* Demokraattinen puolue, Serbia
* Saksan demokraattinen puolue, Saksassa 1918–1933 toiminut puolue
* Serbian demokraattinen puolue, Serbia
* Demokraattinen puolue, Singapore
* Slovenska demokratska stranka, Slovenia
* Demokraattinen puolue, Thaimaa
* Občanská demokratická strana, Tšekki
* Demokraattinen puolue, Turkki
* Turkmenistanin demokraattinen puolue, Turkmenistan
* Demokraattinen puolue, DP, englanniksi *Democratic Party*, ugandalainen puolue
* Venäjän demokraattinen puolue, Venäjällä 1990–2008 toiminut puolue
* Yhdysvaltain demokraattinen puolue, Yhdysvallat.
Pyhä veri, pyhä Graal

**Pyhä veri, pyhä Graal** (, Yhdysvalloissa *Holy Blood, Holy Grail*) on Michael Baigentin, Richard Leighin ja Henry Lincolnin kiistelty kirja, joka perustuu pääosin Pierre Plantardin huijaukseen *Prieuré de Sion* (Siionin veljeskunta). 

*Pyhä veri, pyhä Graal* ilmestyi alun perin englanniksi Britanniassa Jonathan Capen kustantamana vuonna 1982. Suomeksi se ilmestyi Tarmo Haaralan suomentamana ja Bazar Kustannus Oy:n kustantamana vuonna 2005.

Kirjoittajat esittävät hypoteesin, että Jeesusta ei ristiinnaulittu, hän meni naimisiin Magdalan Marian kanssa ja he saivat lapsia, joista myöhemmin polveutuivat Ranskan merovingit. Väitteen mukaan nykyisinkin joukossamme olisi ihmisiä, joiden sukujuuret johtavat Jeesukseen.

Historioitsijoiden ja yliopistomaailman reaktio kirjan keskeiseen väitteeseen oli melkein poikkeuksetta kielteinen. Yliopistotason historioitsijoiden mielestä suurin osa tietona esitetyistä väitteistä, vanhoista mysteereistä ja salaliittoteorioista on näennäishistoriaa. 

Kirjailija Dan Brown viittaa näihin tarinoihin menestysromaanissaan *[[Da Vinci -koodi]]* ja käyttää niitä kirjansa tärkeimmissä juonikuvioissa. Kirjan päähenkilöistä Teabing oli Baigent-nimestä muodostettu anagrammi. Kirjan *Pyhä veri, pyhä Graal* kirjoittajat Baigent ja Leigh haastoivat vuonna 2006 Brownin oikeuteen syyttäen tätä plagioinnista. Syytteet kuitenkin hylättiin. 

## Lähteet

## Aiheesta muualla
* Robert M. Price: Da Vinci -huijaus. Vapaa ajattelija 5/2004. The Da Vinci Hoax, Alkuperäinen teksti
Sireenieläimet

**Sireenieläimet** (Sirenia) on nisäkkäiden lahko. Sireenieläimiin kuuluu neljä nykyisin elävää merinisäkäslajia: kolme manaattilajia ja merilehmien heimoon kuuluva dugongi. Merilehmiin kuulunut stellerinmerilehmä kuoli sukupuuttoon 1700-luvulla.

## Levinneisyys
Sireenieläimet elävät kokonaan vedessä. Ne ovat merinisäkkäistä ainoita kasvinsyöjiä, ja siksi ne elävät pääasiassa makeassa vedessä tai murtovedessä. Nykyisin elävät sireenieläimet elävät maailman trooppisissa ja subtrooppisissa vesissä Atlantilla ja indopasifisella merialueella sekä niiden joissa, mutta stellerinmerilehmä eli viileämmissä Pohjois-Tyynenmeren vesissä.

## Piirteet
Aikuinen sireenieläin on lajista riippuen 2,5–4 metriä pitkä ja painaa 400–1&nbsp;600 kilogrammaa.

Sireenieläinten fyysisiä tuntomerkkejä ovat tukeva ruumis, paksu ja melkein karvaton nahka, kaksi sierainta paksun kuonon ylä- tai etupuolella, ei korvalehteä tai takaraajoja, nännit kainaloiden lähellä, eväjaloiksi muuttuneet eturaajat, litteä häntä ja paksut luut.

## Luokittelu ja nimeäminen
Sireenieläinten lahko on vähälajinen. Lahko jaetaan kahteen heimoon: merilehmiin ja manaatteihin, joissa on yhteensä neljä vielä elävää lajia.

*heimo Dugongidae – merilehmät
**alaheimo Dugonginae
***suku *Dugong*
****laji *Dugong dugon* – dugongi
**alaheimo Hydrodamalinae
***suku *Hydrodamalis*
****laji *Hydrodamalis gigas* – stellerinmerilehmä  (kuoli sukupuuttoon 1700-luvun puolivälissä)
*heimo Trichechidae – manaatit
**suku *Trichechus* – manaatit
***laji *Trichechus inunguis* – kynnetönmanaatti
***laji *Trichechus manatus* – lamantiini eli kynsimanaatti eli manaatti
***laji *Trichechus senegalensis* – afrikanmanaatti

Maailman nisäkkäille suomenkielisiä nimiä laatineen nimistötoimikunnan ehdotus sireenieläinten uudeksi suomenkieliseksi nimeksi on ”seireenieläimet”.

## Lähteet
L. Frank Baum

**Lyman Frank Baum** (15. toukokuuta 1856 New York, Yhdysvallat – 6. toukokuuta 1919 Hollywood, Yhdysvallat) oli yhdysvaltalainen kirjailija ja toimittaja. 

Baumin tunnetuin teos on *[[Ihmemaa Oz (kirja)|Ihmemaa Oz]]* (). Baum kirjoitti kaikkiaan 15 Ozin maailmaan sijoittuvaa lastenkirjaa ja saman verran muita lastenkirjoja. Lisäksi hänen tuotantonsa sisältää runokirjoja ja muualle kuin Ozin maailmaan sijoittuvia fantasiakirjoja. Osan tuotannostaan hän kirjoitti salanimillä. Baumin kuoleman jälkeen muut kirjailijat ovat jatkaneet Oz-tarinoiden kirjoittamista, huomattavimpana heistä Ruth Plumly Thompson, joka on kirjoittanut 19 Oz-kirjaa.

*Ihmemaa Ozin* pohjalta on tehty useita elokuvia. Tunnetuin on Victor Flemingin ohjaama musikaali *[[Ihmemaa Oz (vuoden 1939 elokuva)|Ihmemaa Oz]]* (, 1939), jonka pääosassa näyttelee Judy Garland. 

Kaikki Baumin englanninkieliset kirjat ovat nykyään public domainissa.

## Luettelo Baumin Oz-kirjoista
;Suomennetut
* 1900 *The Wonderful Wizard of Oz* 
** *Oz-maan taikuri*, suom. Kersti Juva, Helsinki: Otava 1977 , 2. p. *Ozin velho* Helsinki: Otava 1985 
** *[[Ihmemaa Oz (kirja)|Ihmemaa Oz]]* (2001)
* 1904 *The Marvelous Land of Oz* 
** *Ozin maa*, suom. Kersti Juva, Helsinki: Otava 1978 
** *[[Ozin kapinalliset]]* (2002)
* 1907 *Ozma of Oz* 
** *Prinsessa Ozma*, suom. Kersti Juva, Helsinki: Otava 1979 
** *Ozin prinsessa* (2002)
* 1908 *Dorothy and the Wizard in Oz* – suom. *Ozin velho* (2003)
* 1909 *The Road to Oz* – suom. *Tie Oziin* (2005)
;Suomentamattomat
* 1910 *The Emerald City of Oz*
* 1913 *The Patchwork Girl of Oz*
* 1914 *Little Wizard Stories of Oz*
* 1914 *Tik-Tok of Oz*
* 1915 *The Scarecrow of Oz*
* 1916 *Rinkitink in Oz*
* 1917 *The Lost Princess of Oz*
* 1918 *The Tin Woodman of Oz*
* 1919 *The Magic of Oz*
* 1920 *Glinda of Oz*

## Lähteet

## Aiheesta muualla

* The Wonderful Website of Oz - kaikki Oz-kirjat verkossa
* International Wizard of Oz Club
202 eaa.

## Tapahtumia
* 19. lokakuuta – Scipio Africanus voitti Hannibalin Zaman taistelussa ja toinen puunilaissota päättyi.

## Syntyneitä
* 

## Kuolleita
* Ziang Yu, Qin-dynastiaa vastustanut kapinallinen
212 eaa.

## Tapahtumia
* Toinen puunilaissota
** Capuan ensimmäinen taistelu&nbsp;– Hannibal lyö konsulit Quintus Fulvius Flaccuksen ja Appius Claudiuksen taistelussa, mutta roomalaisten armeija pakenee.
** Hannibal tuhoaa preettori Marcus Centenius Penulan Silaruksen taistelussa ja sen jälkeen preettori Gnaeus Fulvius armeijan Herdonian taistelussa.
** Roomalaiset valtaavat Syrakusan.
** Hannibal valloittaa kreikkalaisen Taraksen siirtokunnan
* Roomassa Publius Licinius Crassus valitaan Pontifex maximukseksi

## Syntyneitä
* 
## Kuolleita
* Arkhimedes&nbsp;– kreikkalainen fyysikko, matemaatikko ja filosofi
214 eaa.

## Tapahtumia
*Toinen puunilaissota:
** Marcus Claudius Marcellus ja Hannibal kohtasivat Nolan kolmannessa taistelussa.
* Publius Cornelius Scipio valittiin ediiliksi 22 vuoden ikäisenä.
* Kensorit Marcus Atilius Regulus ja Publius Furius Philus rankaisivat Rooman kansalaisia, jotka olivat aikoneet paeta kaupungista Cannaen taistelun jälkeen.

## Syntyneitä
* 

## Kuolleita
*
215 eaa.

## Tapahtumia
*Arsinoë III:sta tuli Egyptin kuningatar.
*Ensimmäinen makedonialaissota alkoi.
## Syntyneitä
* 
## Kuolleita
*
218 eaa.

## Tapahtumia
* Toinen puunilaissota alkoi. Karthagolainen kenraali Hannibal johti armeijan Alppien yli Italiaan. Yli 40&nbsp;000 sotilaan vahvuisesta armeijasta selvisi perille vain 26&nbsp;000. Vain yksi Hannibalin sotanorsuista selvisi Alppien ylityksestä. Roomalaiset lähettivät joukkoja tuhoamaan Hannibalin armeijaa, mutta heidät lyötiin takaisin. 
* Trebian taistelu joulukuussa

## Syntyneitä
* 
## Kuolleita
*
219 eaa.

## Tapahtumia
*Hannibal valloitti Saguntumin kaupungin, Rooman tasavalta julisti sodan Karthagolle

## Syntyneitä
* 
## Kuolleita
*
222 eaa.

## Tapahtumia
* Roomalaiset lyövät insubrit Clastidiumin luona.
## Syntyneitä
* 
## Kuolleita
* Ptolemaios III, Egyptin kuningas.
223 eaa.

## Tapahtumia
* Antiokhos III nousi Seleukien kuninkaaksi
* Qin valloitti Chun

## Syntyneitä
* 
## Kuolleita
*
224 eaa.

## Tapahtumia
* Makedonian valtakunta liitti Kreikan kanssaan hellenistiseen liittoon.

## Syntyneitä
*
## Kuolleita
*
Aki Karvonen

**Aki Tapani Karvonen** (s. 31. elokuuta 1957 Valtimo) on suomalainen maastohiihtäjä. Hän edusti 1980-luvulla Suomea useissa maastohiihdon arvokilpailuissa. Sarajevon olympialaisissa hän voitti hopean ja kaksi pronssia. Lisäksi hänellä on kaksi hopeaa ja pronssi maailmanmestaruuskilpailuista. Urallaan Karvonen edusti Suomussalmen Rastia ja Ilomantsin Urheilijoita. Hänen valmentajansa oli Veikko Ahonen.

Ammatiltaan Karvonen on ollut rajavartija ja yrittäjä. Aktiiviuransa jälkeen hän on ollut kehittämässä suksivoiteita Vauhti-voidemerkille.

## Saavutukset

**Olympialaiset:**
* Sarajevo 1984 –  hopea (15 km) ja kaksi pronssia (50 km ja viesti) 

**MM-kisat:**
* Oslo 1982 – pronssi (viesti) 
* Oberstdorf 1987 – hopea (30 km) 
* Lahti 1989 – hopea (viesti) 

## Lähteet

## Aiheesta muualla
* Yle Elävä arkisto: Hiihtäjä Aki Karvonen tunnusti veritankkauksen lääkärien paljastusten jälkeen 1985
216 eaa.

## Tapahtumia
*2. elokuuta 216 eaa. Cannaen taistelu. Hannibal lyö suuren roomalaisarmeijan Cannaen lähellä Etelä-Italiassa.

## Syntyneitä
* 
## Kuolleita
*
227 eaa.

## Tapahtumia
* Rhodoksen kolossi tuhoutui maanjäristyksessä (eri arvioissa 227–220 eaa.).

## Syntyneitä
* Publius Cornelius Scipio Nasica, roomalainen poliitikko.

## Kuolleita
*

## Lähteet
229 eaa.

## Tapahtumia
* Spartan ja Akhaian liiton välillä puhkesi sota.
* Antigonos III:sta tuli Makedonian valtakunnan sijaishallitsija Filippos V:n nuoruuden vuoksi.

## Syntyneitä
* Lucius Aemilius Paulus Macedonicus, roomalainen kenraali ja valtiomies.

## Kuolleita
*
279 eaa.

## Tapahtumia
* Keltit hyökkäsivät Galatiaan ja Delfoihin
* Asculumin taistelu
* Berossos kirjoitti Babylonian historian

## Syntyneitä
* Khrysippos, kreikkalainen filosofi

## Kuolleita
* Ptolemaios Keraunos, Makedonian kuningas

## Lähteet
288 eaa.

## Tapahtumia
* Pyrrhos ja Lysimakhos solmivat liiton Demetriosta vastaan ja valloittavat Makedonian, jonka sitten jakavat keskenään.

## Syntyneitä
* 

## Kuolleita
*

## Lähteet
276 eaa.

## Tapahtumia
*
## Syntyneitä
* Eratosthenes, kreikkalainen matemaatikko, tähtitieteilijä, filosofi, runoilija, historioitsija ja filologi.

## Kuolleita
*
275 eaa.

## Tapahtumia
* Pyrrhos häviää roomalaisille sotajoukoille Beneventumin taistelussa. 

## Syntyneitä
* 

## Kuolleita
*

## Lähteet
287 eaa.

## Tapahtumia
* Roomassa plebeijit saavuttivat poliittisen tasa-arvon Lex Hortensian myötä. Kansankokoukset alkoivat säätää lakeja.
* Demetrios kokoaa itselleen sotajoukon ja lähtee meritse Vähään-Aasiaan.

## Syntyneitä
* Arkhimedes (arvio)

## Kuolleita
* kreikkalainen filosofi Theofrastos

## Lähteet
286 eaa.

## Tapahtumia
* Erään uskomuksen mukaan Fujivuori, joka sijaitsee Japanissa, syntyi suuren maanjäristyksen seurauksena.

## Syntyneitä
* 
## Kuolleita
*
277 eaa.

## Tapahtumia
* Antigonos Gonatas sopii ensin rauhan Antiokhos I:n kanssa ja sitten palatessaan kotimaahansa hän hyökkää kelttiläisarmeijan kimppuun. Voitettuaan taistelun Antigonos lyö itsensä Makedonian kuninkaaksi.

## Syntyneitä
* 

## Kuolleita
*

## Lähteet
281 eaa.

## Tapahtumia
* Lysimakhos hyökkää Vähään-Aasiaan Seleukosta vastaan ja häviää.

## Syntyneitä
* 

## Kuolleita
* Lysimakhos

## Lähteet
272 eaa.

## Tapahtumia
* Pyrrhoksen kenraali Milon luovutti roomalaisille Taraksen kaupungin Pyrrhoksen kuoleman jälkeen. 

## Syntyneitä
* 

## Kuolleita
* Pyrrhos, hyökättyään Spartaan ja torjutuksi tultuaan, jatkoi Argokseen, jossa hän kuoli.

## Lähteet
Christian Forss

**Christian Forss** (s. 14. lokakuuta 1981 Kemiö) on suomalainen laulaja, joka sijoittui Suomen ensimmäisessä *[[Idols]]*-kilpailussa neljänneksi. 

*Idolsin* myötä Forss solmi levytyssopimuksen Edel Recordsin kanssa ja julkaisi kultaa myyneen esikoisalbuminsa elokuussa 2004. Albumilta julkaistiin kaksi kohtalaisesti menestynyttä singleä; ”That's How It Goes” sekä kultaa myynyt ”Unforgettable”.

Vuonna 2005 hän osallistui Suomen euroviisukarsintoihin kappaleella ”Everything But Still Nothing”, mutta kappale ei pärjännyt karsinnoissa. 
Syksyllä 2005 Forss julkaisi toisen studioalbumissa *[[Hungry Heart]]*. Albumi ei menestynyt esikoislevyn tavoin, eikä noussut albumilistalle. Albumin singleistä ”Half a Chance” sai jonkin verran radiosoittoa, mutta myyntilistoille se ei noussut.

Kahden englanninkielisen albumin jälkeen Forss julkaisi suomenkielisen singlen ”Valepukuinen enkeli” vuonna 2008. Kappale oli Suomen seksikkäin tavis -kilpailun tunnuskappale.

Sittemmin Forss lopetti musiikin tekemisen ja siirtyi työskentelemään ravintola-alalla 24 vuodeksi, vuoteen 2021 saakka. Nykyään (2023) hän suunnittelee ja myy aurinkopaneelijärjestelmiä. 

## Diskografia
### Albumit

### Singlet

## Lähteet
274 eaa.

## Tapahtumia
* Pyrrhoksen joukot torjutaan takaisin heidän hyökättyään Makedoniaan.

## Syntyneitä
* 

## Kuolleita
*

## Lähteet
264 eaa.

## Tapahtumia
* Ensimmäinen puunilaissota: Rooma aloitti ensimmäisen puunilaissodan Karthagoa vastaan. 

## Syntyneitä
* 

## Kuolleita
* Kreikkalainen filosofi Zenon Kitionilainen, stoalaisuuden perustaja

## Lähteet
263 eaa.

## Tapahtumia
* Ensimmäinen puunilaissota: Rooman konsulit siirtyivät legioonineen Sisiliaan ja pakottivat Syrakusan rauhaan; suuri joukko Sisilian kaupunkeja liittyi Rooman puolelle Karthagoa vastaan. 

## Syntyneitä
* 

## Kuolleita
*

## Lähteet
261 eaa.

## Tapahtumia
* Antiokhos II Theos nousee Seleukidien kuninkaaksi. 

## Syntyneitä
* 

## Kuolleita
* Antiokhos I Soter

## Lähteet
259 eaa.

## Tapahtumia
* Roomalaiset valtasivat Korsikan ja Sardinian ensimmäisessä puunilaissodassa.
* Antiokhos II Theos pyrki valtaamaan Ptolemaios II:lta tämän valtaamat Syyrian alueet ja aloitti siksi sodan Egyptin kanssa.

## Syntyneitä
* 
## Kuolleita
*

## Lähteet
Nasse-setä

**Nasse-setä** on Vesa-Matti Loirin luoma ja näyttelemä sketsihahmo, joka esiintyi *[[Spede Show]]*- ja *[[Vesku Show]]* -televisiosarjoissa 1980- ja 1990-luvuilla. Nasse-setä on karikatyyri huonosta television lastenohjelman juontajasta. Hän vihaa lapsia ja on humalassa lähes kaikissa juontamansa lastenohjelman jaksoissa. Hänen tunnusmerkkejään ovat räikeä pikkutakki, klovnin nenä ja valkoinen lakki. Hänen vakiohokemansa on ”Nasse-setä on hyvin, hyvin vihainen”. Studion seinällä on lasten piirustuksia.

Lastentuntia vetäessään Nasse-setä yritti, usein hampaat irvessä, esittää lapsirakasta satusetää, muttei useimmiten kyennyt peittämään lapsia kohtaan tuntemaansa vastenmielisyyttä ja saattoi haukkua lapsikatsojiaan päin naamaa. Hän purki turhautumistaan päihteiden käyttöön paitsi kulissien takana myös toisinaan suorassa lähetyksessä: eräässä sketsissä hän kyykistyi tupakalle pöytänsä taakse kesken lähetyksen, jolloin hän väitti lapsikatsojilleen että hänen kengännauhansa on auki ja ne on kyyristyttävä sitomaan. Toisessa sketsissä hän oli rakentanut puhallinsoittimen viinapulloista, joissa oli eri määrä viinaa ja ”viritteli” soitinta naukkailemalla pulloista. Hän saattoi myös pyytää lapsia lähettämään hänelle kymmenen markan seteleitä tai valokuvia äideistään. Kerran Nasse-setä myös selitti, miten hän on päätynyt lastenohjelman vetäjäksi: sinä päivänä, kun hän kävi ammattiinsoveltuvuustestissä, mittarit olivat epäkunnossa.

Vuonna 1987 Flamingo Music julkaisi lastenlaulukokoelman *Nasse-sedän lastentunti*. Levy sisältää Nasse-sedän spiikkauksia sekä eri artistien levytyksiä laulujen välissä. Albumi osoittautui myyntimenestykseksi ja myi nopeasti kultalevyyn oikeuttavat 25&nbsp;000 kappaletta. Vuonna 2012 Rocket Records julkaisi levystä ensimmäisen cd-painoksen.

Nasse-setä esiintyy myös Uuno Turhapuro -elokuvassa *[[Uuno Epsanjassa]]* (1985) ja pari vuosikymmentä myöhemmin elokuvassa *[[Uuno Turhapuro – This Is My Life]]* (2004).

Nasse-setä -sketsejä löytyy Spede Show -DVD-julkaisuilta: Spede Show – Kliffaa hei 1984–1985, Spede Show – Ihan huvin vuoksi 1985–1986 ja Spede Show – Kyllä kansa tietää 1986–1987 sekä Vesku Show -DVD-julkaisuilta Vesku Show – Kuselan paluu ja Vesku Show – Vili, Vili, Vilii....

## Diskografia
* 

## Lähteet

## Aiheesta muualla
254 eaa.

## Tapahtumia
* Ensimmäinen puunilaissota:
** Roomalaiset valtaavat yhden karthagolaisten tärkeimmistä tukikohdista, Panormoksen. 

## Syntyneitä
* Plautus, roomalainen kirjailija

## Kuolleita
*

## Lähteet
234 eaa.

## Tapahtumia
*
## Syntyneitä
* Cato vanhempi, antiikin roomalainen valtiomies, kirjailija ja reetori (k. 149 eaa)

## Kuolleita
*
237 eaa.

## Tapahtumia
* Edfun temppelin rakennus aloitetaan

## Syntyneitä
* 
## Kuolleita
* Xunzi, kiinalainen konfutselainen filosofi
198 eaa.

## Tapahtumia
* Antiokhos III Suuren johtamat seleukidit valtaavat Jerusalemin kaupungin Ptolemaios V Epifaneelta.
* Panionin taistelu

## Syntyneitä
* 
## Kuolleita
*
101 eaa.

## Tapahtumia
* 30. heinäkuuta Konsuli Marius löi kimbrit Vercellaen taistelussa.

## Syntyneitä
* 
## Kuolleita
*

## Lähteet
12 eaa.

## Tapahtumia
*Halleyn komeetta ohitti maan.
* Rooma aloittaa Drusuksen johtaman sotaretken Germaniaan.

## Syntyneitä
*Agrippa Postumus, Marcus Vipsanius Agrippan ja Julian nuorin poika (k. 14)
## Kuolleita
*Marcus Vipsanius Agrippa, roomalainen poliitikko ja sotilas (s. 63 eaa.)